**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

HOTĂRÂREA NR. 355

 **privind** **aprobarea** **schemei** **de ajutor de minimis pentru acordarea scutirilor de la plata majorărilor de întârziere aferente impozitelor și taxelor locale datorate de către întreprinderile care au calitatea de contribuabili ai bugetului local al municipiului Craiova**

Consiliul Local al Municipiului Craiova, întrunit în şedinţa ordinară din data de 27.07.2023;

Având în vedere referatul de aprobare nr.229490/2023, raportul de specialitate nr.231547/2023 întocmit de Direcţia Impozite şi Taxe, raportul de avizare nr.240375/2023 întocmit de Direcția Juridică, Asistență de Specialitate și Contencios Administrativ prin care se propune aprobarea schemei de ajutor de minimis pentru acordarea scutirilor de la plata majorărilor de întârziere aferente impozitelor și taxelor locale datorate de către întreprinderile care au calitatea de contribuabili ai bugetului local al municipiului Craiova și avizele nr.35/2023 al Comisiei I-Buget Finanţe, Studii, Prognoze şi Administrarea domeniului şi nr.35/2023 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile art.185 alin.1 lit.b, alin. 6 şi alin.7 din Legea nr.207/2015 privind Codul de procedură fiscală, cu modificările şi completările ulterioare, art.56, art.120 alin.1, art.121 alin.1 şi 2 şi art.139 alin. 2 din Constituţia României, republicată, art.4 şi art.9 paragraful 3 din Carta Europeană a autonomiei locale, adoptată la Strasbourg la 15 octombrie 1985, ratificată prin Legea nr.199/2017, art.7 alin. 2 din Legea nr.287/2009 privind Codul civil, republicată, cu modificările ulterioare, art.20 alin. 1 lit.b din Legea nr.273/2006 privind finanţele publice locale, cu modificările şi completările ulterioare, Regulamentului Uniunii Europene nr.1407/2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, publicat în Jurnalul Oficial al Uniunii Europene nr.L 352/1 din 24.12.2023, modificat prin Regulamentul (UE) nr.972/2020, Ordonanţei de Urgenţă a Guvernului nr.77/2014 privind procedurile naţionale în domeniul ajutorului de stat, precum şi pentru modificarea si completarea Legii concurenţei nr.21/1996, aprobată prin Legea nr.20/2015, cu modificările si completările ulterioare si Ordonanţei de Urgenţă a Guvernului nr.6/2020, Legii nr.31/1990 privind societățile comerciale, republicată, cu modificările şi completările ulterioare, Legii nr.1/2005 privind organizarea si funcţionarea cooperației, republicată, cu modificările şi completările ulterioare, Legii nr.346/2004 privind stimularea înfiinţării de dezvoltării întreprinderilor mici şi mijlocii, cu modificările şi completările ulterioare, Ordonanţei Guvernului nr.26/2000 cu privire la asociaţii şi fundaţii, cu modificările şi completările ulterioare, Ordinului Preşedintelui Concurenţei nr.437/2016 pentru punerea in aplicare a Regulamentului privind ajutoarele de stat, Avizului nr.199970/12.06.2023 emis de Consiliul Concurenţei şi Legii nr.52/2003 privind transparenţa decizională în administraţia publică, cu completările ulterioare;

În temeiul art.129 alin.2 lit.b, alin.4 lit.c, art.139 alin.3 lit.c, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

**HOTĂRĂŞTE:**

**Art.1.** Se aprobă schema de ajutor de minimis pentru acordarea scutirilor de la plata majorărilor de întârziere aferente impozitelor și taxelor locale datorate de către întreprinderile care au calitatea de contribuabili ai bugetului local al municipiului Craiova, prevăzută în anexa care face parte integrantă din prezenta hotărâre.

**Art.2.** Primarul Municipiului Craiova prin aparatul de specialitate: Serviciul Administraţie Publică Locală și Direcţia Impozite şi Taxe vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ,** |  **CONTRASEMNEAZĂ,** |
|  |  **SECRETAR GENERAL,** |
| **Lucian Costin DINDIRICĂ** |  **Nicoleta MIULESCU** |